Månetalen er en betegnelse for en tale til nationen 25. maj 1961 hvor den amerikanske præsident John F. Kennedy første gang annoncerede målet om at landsætte et menneske på månen inden udgangen af 1960'erne. Talen fandt sted under rumkapløbet mellem Sovjetunionen og USA. I talen understreger JFK at det er altafgørende for USA at afsætte alle deres ressourcer til måneplanen og dermed overhale Sovjetunionen i at komme først til månen. Målet om at være den første på månen spillede en alt afgørende rolle for at vinde rumkapløbet og dermed blive den førende stormagt inden for teknologisk udvikling.